Sterkar vindhviður gerðu það að verkum að í Ólafsfirði fauk um koll jólaskraut og jólahús í gærmorgun , einnig eyðilögðust jólaseríur sem þar voru . Vaskir starfsmenn Fjallabyggðar brugðust skjótt við , komu til að rétta húsin við og bjarga því sem bjargað varð . Starfsmenn Fjallabyggðar að störfum Eftir sem áður er afar jólalegt í Ólafsfirði þrátt fyrir snjóleysið . Veðurspá næstu daga er fremur meinhægt veður eins og spá Veðurstofunnar ber með sér . Á morgun er spáð suðaustan 13 - 20 en hægari breytileg átt suðvestanlands . Víða rigning , talsverð eða mikil rigning um landið suðaustanvert fram eftir kvöldi . Austan átt 8 - 13 á morgun , skúrir og hiti 0 til 5 stig , en hægari , þurrt og vægt frost norðantil . Veðurhorfur á landinu næstu daga Á fimmtudag : Hæg austlæg átt , skýjað með köflum og þurrt en skúrir suðaustanlands . Hiti 0 til 4 stig en frost 0 til 4 stig norðvestantil . Á föstudag og laugardag : Norðaustan 3 - 10 og smáskúrir norðaustantil á landinu , en bjart með köflum suðvestanlands . Vægt frost en frostlaust með suðausturstöndinni . Á mánudag ( aðfangadagur jóla ) : Útlit fyrir suðvestanátt með rigningu , en úrkomulítið norðaustanlands . Hiti 1 til 6 stig .